Dango Ouattara

Dango Aboubacar Faissal Ouattara (sündinud 11. veebruaril 2002 Ouagadougous) on Burkina Faso jalgpallur, kes mängib äärepoolkaitsja või äärekaitsjana Premier League'i klubis AFC Bournemouth ja Burkina Faso jalgpallikoondises.

Ta alustas klubikarjääri Burkina Faso jalgpalliklubis Majestic FC.

2020. aastal liitus ta Prantsusmaa klubiga FC Lorient. Esimese profilepingu sõlmis ta klubiga 2021. aasta mais. Prantsusmaa kõrgliigas debüteeris ta 8. augustil 2021 mängus Saint-Étienne'i vastu. Esimese ja ainsa värava lõi ta sel hooajal 20. aprillil 2022 mängus FC Metzi vastu. Hooaja 2022/23 esimeses pooles lõi ta 18 mänguga kuus väravat.https://int.soccerway.com/players/dango-aboubacar-faissal-ouattara/675906/ (vaadatud 16.4.2023)

2023. aasta jaanuaris sõlmis ta viieaastase lepingu Bournemouthiga. Esimese värava lõi ta Inglismaa kõrgliigas 15. aprillil 2023, tuues viiendal lisaminutil Bournemouthile 3:2 võidu Tottenham Hotspuri üle. 25. jaanuaril 2025 tegi ta Inglismaa kõrgliiga mängus Nottingham Foresti vastu kübaratriki.

Burkina Faso jalgpallikoondises debüteeris Ouattara 30. detsembril 2021 sõprusmängus Mauritaania vastu. Koondisekarjääri esimese värava lõi ta 2022. aasta Aafrika rahvaste karikavõistluste veerandfinaalis Tuneesia vastu, tuues Burkina Fasole 1:0 võidu ja pääsu poolfinaali. Samas mängus sai Ouattara aga punase kaardi ja jäi kogu ülejäänud turniirist eemale. Burkina Faso kaotas poolfinaalis Senegalile ja kolmanda koha mängus Kamerunile.https://www.transfermarkt.com/dango-ouattara/nationalmannschaft/spieler/823231 (vaadatud 16.4.2023)

 Viited 

Kategooria:Burkina Faso jalgpallurid
Kategooria:FC Lorienti jalgpallurid
Kategooria:AFC Bournemouthi mängijad
Kategooria:Ligue 1 mängijad
Kategooria:Premier League'i mängijad
Kategooria:Sündinud 2002